Nekropola Biskup
<s>Nekropola Biskup, naselje Glavatičevo, opština Konjic, nalazi se na listi 28 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s><s>Na listi su 20 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.</s><s>Biskup je selo oko 30 km udaljeno od Konjica, prema jugoistoku.</s><s>Nekropola je i nacionalni spomenik BiH.</s>

<s>Istorija 
Velikaški rod Sankovići  drži početkom 14. stoljeća područje Nevesinja, a poslije 1335. godine proširuju vlast na Zagorje, a kasnije na Dabar, Popovo, Primorje i Konavlje.</s><s>Porodično groblje nalazilo se u selu Biskupu, na teritoriju Komske župe.</s><s>Nedaleko od Biskupa, u selu Zaborani, na krajnjem sjevernom dijelu Nevesinjskog polja, nalazio se dvor Radiča Sankovića.</s><s>Posljednji Sanković bio je knez, a zatim vojvoda Radič.</s><s>Sandalj Hranić Kosača je 1404. godine zarobio Radiča i preoteo čitavu njegovu oblast.</s>

<s>Opis  
Od 1954. do 1955. godine arheološka istraživanja je obavio Marko Vego.</s><s>Najvažniji rezultat ovog istraživanja je konstatacija da se ovdje radi o obiteljskom groblju vlastelinskog roda Sankovića koji je u 14. stoljeću vodio glavnu riječ u tadašnjoj Humskoj zemlji.</s><s>Pokretni arheološki materijal pohranjen je u Arheološkom odjeljenju Zemaljskog muzeja Bosne i Hercegovine.</s>

<s>Nekropola sa stećcima sastoji se od 172 stećka i velikog broja grobova bez spomenika.</s><s>Jedan primjerak je sljemenjak, dok su sve ostalo ploče i sanduci.</s><s>Nekropola zauzima površinu od oko 1700 m2.</s><s>Ukrašena su dva spomenika, jedan sanduk i jedan sljemenjak.</s><s>Na jednom sanduku je natpis.</s><s>Pismo je bosanska ćirilica, 14. stoljeće.</s><s>Natpis glasi:</s>

<s>Ovdje leži gospođa Goisava, kćer Đurđa Balšića i žena Radiča koja se udala u kuću kaznaca Sanka i župana Bjeljaka sa čašću poštuje svoju vjeru i višnju slavu.</s>

<s>Iz natpisa se vidi da se radi o grobu Goisave, žene vojvode Radiča Sankovića.</s><s>Po svom sadržaju, natpis spada među najdragocjenije spomenike svoje vrste u Bosni i Hercegovini.</s><s>U grobu je pronađen netaknut kostur i prilozi: svilene trake, kao ostatak haljine, a u ustima dubrovački dinar sa slikom sv. Vlaha kovan oko 1337. godine.</s>

<s>U stećku pored nađen je kostur sa prilogom - u ustima se nalazio dubrovački dinar isti kao kod Goisave.</s><s>Moguće je da se radi o grobu vojvode Radiča.</s>

<s>Područje je zapušteno, pokriveno lišćem i samoniklim raslinjem.</s><s>Ostaci zidova crkve i stećci u njezinoj unutrašnjosti zarasli su u mahovinu i lišaje.</s><s>Veliki broj stećaka je pomjeren iz prvobitnog položaja, utonuo ili skliznuo sa padine.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Marko Vego, Glasnik Zemaljskog muzeja u Sarajevu,  XII,  Sarajevo, 1957., 127-141.</s><s>Nadgrobni spomenici porodice Sankovića u selu Biskupu kod Konjica</s>

<s>Reference</s>

<s>Konjic
Srednjovjekovna arheološka nalazišta u BiH
Svjetska baština u Bosni i Hercegovini
Hum
Nekropole stećaka
Stećci sa natpisom</s>

